hotchpotch/miracl-hf-unified huggingface dataset:
పల్నాటి సోదరకవులు
పల్నాటి సోదరకవులుగా సుప్రసిద్ధులైన వారు మువ్వురు సోదరులు కన్నెకంటి ప్రభులింగాచార్యులు, కన్నెకంటి చినలింగాచార్యులు మరియు కన్నెకంటి వీరభధ్రాచార్యులు. వీరు అనేక అష్టావధానాలు,శతావధానాలు చేశారు. వీరు గుంటూరు జిల్లా, తక్కెళ్లపాడు గ్రామంలో జన్మించారు.కోటమ్మ, రాజలింగాచారి వీరి తల్లిదండ్రులు.
ఇతడు 1900-1946ల మధ్య జీవించాడు. ఇతడు బేతనభట్ల కృష్ణశాస్త్రి వద్ద, అక్కిరాజు ఉమాకాంతం వద్ద, మేనమామ కొండా రాజమల్లాచారి వద్ద విద్యను అభ్యసించాడు. ఇతడు కొంతకాలం శ్రీగిరిపాడు, జూలకల్లు ప్రాథమిక పాఠశాలలో ఉపాధ్యాయుడిగా పనిచేశాడు. తరువాత మద్యపాన నిషేధ ప్రచారకవిగా, యుద్ధరంగ ప్రచార కవిగా పనిచేశాడు. ఇతడు గుంటూరు, చిలకలూరిపేట, సత్తెనపల్లి, నందిగామ, రెంటచింతల, ముక్త్యాల, గద్వాల, మద్రాసు, మొలకచెర్ల, కె.సముద్రం మొదలైన 60 పట్టణాలలోను, పల్లెలలోను అవధానాలు చేశాడు.
పూరణ: ఏటికి రావణా? రఘుకులీనుడు, ధీరుడు, సీత సాధ్వి; నీ
ధాటి యడంగు; నీ తరుణి దక్కదు దక్కదునా, విభీషణా, 
బోటిని నూరు మార్గముల బొందుదు; పొందన, రాముచేతి పో
రాటమునందు పెద్దనిదురంగన రంభయొసంగు సౌఖ్యముల్ఇతడు 1903లో జన్మించి 1968 వరకు జీవించాడు. ఇతడు బేతనభట్ల కృష్ణశాస్త్రి వద్ద, అక్కిరాజు ఉమాకాంతం వద్ద, మేనమామ కొండా రాజమల్లాచారి వద్ద మరియు అన్న ప్రభులింగాచారి వద్ద విద్యను అభ్యసించాడు. ఇతడు పెదగార్లపాడు, తంగెడ, వేమవరం, ఆత్మకూరు,కారంపూడి,జూలకల్లు గ్రామాలలో ఉపాధ్యాయుడిగా పనిచేశాడు. ఇతడు చేసిన అవధానాలు తక్కువైనా తన అన్న ప్రభులింగాచారితో కలిసి జంటగా చేశాడు.
పూరణ:
జింకల పాలెము నందున
ఢంకా వాయించి మంత్రఢాకా యనగా
టెంకాయ విసిరి కొట్టగ
పెంకొక్కటి మింటి కెగసి పెల్లుగ దిరిగెన్ఇతడు 1912 -1974ల మధ్య జీవించాడు. ఇతడు అక్కిరాజు వెంకయ్య, అన్నలు ప్రభులింగాచారి, చినలింగాచారుల వద్ద విద్యను నేర్చుకున్నాడు. వాస్తుశాస్త్రము, జ్యోతిషశాస్త్రము, వైద్యశాస్త్రము, మంత్రశాస్త్రములలో ప్రావీణ్యం సంపాదించి పండితకవిగా రూపొందాడు. ఇతడు 32 శతావధానాలు, 67 అష్టావధానాలు చేశాడు. ఇతడు చీరాల, తిమ్మసముద్రం, నర్సారావుపేట, తెనాలి, చిలకలూరిపేట, అవనిగడ్డ, దాచేపల్లి, బాపట్ల, గురజాల, సత్తెనపల్లి, వెల్దుర్తి, పిల్లుట్ల, దుర్గి మొదలైన చోట్ల తన అవధాన విద్యాప్రదర్శన చేశాడు.
పూరణ : ముదిఱేనిన్ గని నీ వొసంగెడి వరంబుల్ పెక్కు గైకొన్నచో
నది యోగ్యంబని మెత్తురే బుధులు మామా! నన్ను నా భర్తలన్
వదలం గల్గితి వంతెచాలు నిదె నా వాంఛాద్వయంబంచు ద్రౌ
పది రెంటిన్ గొని వంశధర్మము నిల్పన్‌జాలె మిత్రాగ్రణీఎల్లి మగండు వచ్చు నిదియే సమయం బిక దాళజాల గం
పిల్లి తొలంగిపోవలదు, ప్రేమ మనస్సుమజాల మాల నే
నల్లి భవద్గళంబున మహాముద మొప్పగ వేయుదాన మా
మల్లియ తోటకుం గదలుమా! యని తార వచించెఁ జంద్రుతోన్
వైదీశ్వరన్ కోయిల్
వైదీశ్వరన్ కోయిల్ భారతదేశంలోని తమిళనాడు రాష్ట్రానికి చెందిన శైవ క్షేత్రం.
తమిళనాడు రాష్ట్రంలోని తంజావూరు జిల్లాలో వున్న వైదీశ్వరన్ కోయిల్ ఇదు అంతుస్తులతో చోళరాజుల కాలంనాటి వైదీశ్వరుని గుడి కారణంగా ఆ పేరొచ్చింది. ఈ దేవాలయం 1600 సంవత్సరాల క్రితానికి చెందినది.
అంగారకుడు ఒకసారి కుష్టుతో జబ్బున పడ్డాడట. జబ్బుపడిన అంగారకుడికి వైద్యం చేయడానికి, వైద్యుడిగా ఈశ్వరుడే అవతారమెత్తి వచ్చి చికిత్స చేసిన ప్రాంతం. కాబట్టి, ఈ ప్రాంతానికి వైదీశ్వరన్ కోయిల్ అనే పేరు వచ్చింది. (తమిళంలో గుడిని కోయిల్ అంటారు) జ్యోతిష్యానికి ఆద్యుడు అగస్త్య మహాముని. జ్యోతిష్యంలో ఒక భాగం నాడీశాస్త్రం. బొటనవేలి ముద్రల ఆధారంగా మానవుల భూత, భవిష్యత్, వర్తమానాలను చెప్పే పద్ధతి ఈ వూరులో ఉంది. ఈ గ్రామంలో దాదాపు పన్నెండుమంది పండితులు అనువంశికంగా తమకు సంక్రమించిన తాళపత్రాల ఆధారంగా నాడీ జ్యోస్యాన్ని చెప్పడంలో ప్రసిద్ధులు.శ్రీ రామసౌమిత్రి జటాయువేద షడాననాదిత్య కుజార్చితాయ |
శ్రీనీలకంఠాయ దయామయాయ శ్రీ వైద్యనాథాయ నమః శివాయ || 1 ||
గంగాప్రవాహేందు జటాధరాయ త్రిలోచనాయ స్మర కాలహంత్రే |
సమస్త దేవైరభిపూజితాయ శ్రీ వైద్యనాథాయ నమః శివాయ || 2 ||
భక్తఃప్రియాయ త్రిపురాంతకాయ పినాకినే దుష్టహరాయ నిత్యమ్ |
ప్రత్యక్షలీలాయ మనుష్యలోకే శ్రీ వైద్యనాథాయ నమః శివాయ || 3 ||
ప్రభూతవాతాది సమస్తరోగ ప్రనాశకర్త్రే మునివందితాయ |
ప్రభాకరేంద్వగ్నివిలోచనాయ శ్రీ వైద్యనాథాయ నమః శివాయ || 4 ||
వాక్శ్రోత్ర నేత్రాంఘ్రి విహీనజంతోః వాక్శ్రోత్రనేత్రాంఘ్రిసుఖప్రదాయ |
కుష్ఠాదిసర్వోన్నతరోగహంత్రే శ్రీ వైద్యనాథాయ నమః శివాయ || 5 ||
వేదాంతవేద్యాయ జగన్మయాయ యోగీశ్వరధ్యేయపదాంబుజాయ |
త్రిమూర్తిరూపాయ సహస్రనామ్నే శ్రీ వైద్యనాథాయ నమః శివాయ || 6 ||
స్వతీర్థ మృద్భస్మ భృతాంగభాజాం పిశాచ దుఃఖార్తి భయాపహాయ |
ఆత్మస్వరూపాయ శరీరభాజాం శ్రీ వైద్యనాథాయ నమః శివాయ || 7 ||
శ్రీ నీలకంఠాయ వృషధ్వజాయ స్రక్గంధ భస్మాద్యభి శోభితాయ |
సుపుత్రదారాది సుభాగ్యదాయ శ్రీ వైద్యనాథాయ నమః శివాయ || 8 ||చెన్నై నుండి 235 కి మీ' చిదంబరం నుండి 27 కి మీ దూరములో సిర్గాలి నుండి 7 కి మీ దూరంలో కలదు
చండీఘర్ ఇంజనీరింగ్ కళాశాల
చండీఘర్ ఇంజనీరింగ్ కళాశాల (లేదా CEC) భారతదేశంలోని చండీఘడ్ దగ్గరలోని మొహాలీ నగరంలో లాండ్రన్ కాంపస్ కు చెందిన చండీగర్ గ్రూప్ ఆఫ్ కాలేజెస్ లో ఒక ఇంజనీరింగ్ కళాశాల. ఇది పంజాబ్ సాంకేతిక విశ్వవిద్యాలయం చే డిగ్రీ కోర్సుల కోసం గుర్తింపు పొందింది. ఈ సంస్థ 2002 లో స్థాపించబడింది. లాండ్రన్ కాంపస్ ప్రారంభమైన ఒక సంవత్సరం తరువాత ఈ కళాశాల ప్రారంభమైనది. ఇది పంజాబ్ లోని అతిపెద్ద ఇంజనీరింగు కళాశాలాలలో ఒకటి.
ఈ కళాశాల లాండ్రన్ కాంపస్ లో గల తొమ్మిది కళాశాలలో ఒకటి. ఇది ఈ కాంపస్ లో ముఖ్యమైన కళాశాల. ఈ కళాశాలకు నాలుగు బ్లాకులు ఉన్నాయి. ఇవి కళాశాల యొక్క వివిధ విభాగాల కొరకు ఏర్పడినవి.
2004 ఏప్రిల్ 26 లో, ఈ కళాశాల సర్టిఫికేటును ఆస్ట్రేలియా మరియు న్యూజిలాండ్ యొక్క అక్రేడిటాషన్ సిస్టం నుండి పొందినది.
ఈ కళాశాలకు AICTE చే స్థాపించబడిన జాతీయ బోర్డు ఆఫ్ అరెడిటాషన్ నుండి అధిరాకరమైన గుర్తింపు పొందింది. ఇన్ఫోసిస్, టి.సి.యస్ అంరియు విప్రో వంటి కంపెనీలు ఈ కళాశాలలో కాంపస్ ఇంటర్యూలు నిర్వహించి ఉద్యోగావకాశాలను కల్పిస్తున్నాయి.
మరువాడ శంభన్న శాస్త్రి
మరువాడ శంభన్న శాస్త్రి ప్రముఖ తెలుగు రచయిత. "అభినవ గౌతమ", "తర్క వేదాంత విద్యా విశారద" ఆయన బిరుదులు. ఆయన పేరూరు సంస్థానాదీశుడైన వేంకట భానోజీ రామర్సు ప్రభువు ఆస్థాన పండితుడిగా పనిచేసేవాడు. ఈయన పద్మ పురాణం అనే గ్రంథంలోని భూమిఖండాన్ని తెలుగులోకి అనువదించి రాశాడు. 
ఆయన 1874 సంవత్సరం జూలైలో చాంద్రమాన భావ సంవత్సర ఆషాఢ శుద్ధ నవమి నాడు, స్వాతీ నక్షత్రం నాలుగో పాదంలో జన్మించాడు. ఆయన జన్మనామం సాంబశివుడు. ఆయన తల్లిదండ్రులు శ్రీరాజరాజేశ్వరి, లక్ష్మణయ్యలు. ఆయన స్వగ్రామం విలస. ఈ గ్రామం పేరూరు గ్రామ జమీందారులగు జిల్లెళ్ళ వంశీయుల ఆధీనంలో ఉండేది. ఆయనకు ఐదో ఏటకే అక్షర జ్ఞానం అబ్బడంతో అప్పుడే ఉపనయనం గావించారు. దాంతో ఆయన వేదాద్యయనం ప్రారంభించాడు. కానీ దురదృష్టవశాత్తూ చిన్న వయసులోనే తల్లిదండ్రులు మరణించడంతో వైరాగ్యం చుట్టుముట్టింది. ఒక సద్గురువును ఆశ్రయించి శాస్త్రాలను అభ్యసించాలనే కోరికతో పేరూరు గ్రామ వాస్తవ్యుడైన చన్నయ్య శాస్త్రి దగ్గర చేరి కావ్య, నాటక, అలంకార తర్క శాస్త్రాలను చదివాడు. 
తరువాత న్యాయశాస్త్రం చదవడానికి విజయనగరం వెళ్ళాడు. అక్కడ సంస్థాన పండితుడైన గుమ్మలూరి సంగమేశ్వర శాస్త్రి దగ్గర ఎనిమిది సంవత్సరాల పాటు న్యాయవిద్యనభ్యసించాడు.
మరల స్వగ్రామానికి తిరిగి వచ్చి పీఠికా పురం ఆస్థాన విద్వాంసుడు, "తర్క కేసరి" అని బిరుదు కలిగిన శ్రీపాద లక్ష్మీనరసింహ శాస్త్రి దగ్గర మరి కొన్ని న్యాయశాస్త్ర గ్రంథాలు చదివాడు. తరువాత మళ్ళీ ఆదిగురువైన చన్నయ్య శాస్త్రి దగ్గర శంకరుని బ్రహ్మసూత్ర భాష్యాలు చదివాడు. తరువాత ఉర్లాం, ఖాశింకోట, విజయనగరము, పిఠాపురము మొదలైన సంస్థానాలలో పండిత సభలందు పలు ప్రశంసలు అందుకున్నాడు.
పేరూరు గ్రామ వాస్తవ్యుడు, జమీందారు అయిన జిల్లెళ్ల రామోజీ భానో వారు ఆయనకు ఆస్థాన పండితుడిగా ఉండమని ఆహ్వానించాడు. పేరూరు గ్రామ సమీపాన యిచ్చమ్మగ్రహారంలో నివాసిస్తూ ఆంధ్రదేశంలో శాస్త్ర ప్రసంగాలు చేస్తుండే వాడు. అప్పుడప్పుడూ వారణాసి లాంటి ప్రదేశాలకు తీర్థయాత్రలకు పోయి అక్కడ రాఖాల్ న్యాయ భట్టాచార్య, వామాచరణ భట్టాచార్య, శివ కుమార పండేజీ మొదలైన వారితో న్యాయ సంవాదములు చేసి వారితో సత్కారం పొందాడు. 
ఇంకొకసారి కంచి కామకోటి పీఠాధిపతియైన చంద్రశేఖరేంద్ర సరస్వతి స్వామి ప్రేరణతో ముక్కామల అనే గ్రామంలో బ్రహ్మసప్తాహ సభలో అందరి పండితుల మధ్యన ప్రస్థాన త్రయం గురించి మంచి ఉపన్యాసమిచ్చి ఆయన ఆశీస్సులందుకున్నాడు. 
"వేదాంతం శేషాద్రి శాస్త్రి", "కొల్లూరి సోమశేఖర శాస్త్రి", "నౌడూరి కామేశ్వర శాస్త్రి" ఆయన శిష్య ప్రశిష్యుల్లో కొంతమంది.
ఆయనకు సంస్కృత భాషయందే కాక తెలుగులో కూడా మంచి ప్రావీణ్యం ఉంది. ఒకసారి రామోజీ భానో భార్యయైన వేంకట లక్ష్మాంబ ఆయనను పద్మపురాణమును తెలుగులోకి అనువదించమని అభ్యర్థించింది. వార్థక్యంలో ఉన్ననూ అందుకు ఆయన అంగీకరించి అదే ఆస్థానంలో జ్యోతిష శాస్త్ర పండితుడైన మంధా గోపాలశాస్త్రి రాత సహాయంతో పద్మపురాణంలోని ఆరు ఖండాలలో మూడు ఖండాలను తెలుగులోకి అనువదించాడు.
ఆగస్టు 24, 1953న పరమపదించాడు.
కాప్చా
కాప్చా (CAPTCHA) అనేది మానవులను మరియు యంత్రాలను వేరుపరచేందుకు ఉపయోగించే ఒక పరీక్ష. కాప్చా అంటే "కంప్లీట్లీ ఆటోమేటెడ్ పబ్లిక్ ట్యూరింగ్ టెస్ట్ టు టెల్ కంప్యూటర్స్ అండ్ హ్యూమన్స్ అపార్ట్". ఇది సాధారణంగా ఒక చిత్రం పరీక్ష లేదా ఒక సాధారణ గణిత సమస్య ఇది మానవుడు చదవగలడు లేదా పరిష్కరించగలడు, కానీ కంప్యూటర్ చేయలేదు. ఇది కంప్యూటర్ హ్యాకర్లు ఒక ప్రోగ్రామ్ ఉపయోగించి స్వయంచాలకంగా ఈ-మెయిల్ వంటి ఖాతాలను వందలలో ఏర్పాటు చేయడం ఆపడానికి తయారు చేశారు.
గండిచెరువు
గండిచెరువు, రంగారెడ్డి జిల్లా, హయాత్‌నగర్‌ మండలానికి చెందిన గ్రామము. ఇది హయత్ నగర్ కు 10 కి.మీ.దూరములో ఉంది. 
సరూర్ నగర్ మండలం, హైద్రాబాద్ మండలాలు పడమరన, ఇబ్రహీంపట్నం మండలం దక్షిణాన, ఘటకేశర్ మండలం ఉత్తరాన ఉన్నాయి.
ఈ గ్రామానికి అన్ని ప్రాంతాలనుండి రోడ్డు వసతి కలిగి బస్సుల సౌకర్యము ఉంది. ఇక్కడికి 10 కి.మీ దూరములో రైలు వసతి లేదు. కాని మలకపేట రైల్వే స్టేషను, కాచిగూడ రైల్వే స్టేషనులు సమీపములో ఉన్నాయి. ప్రధాన రైల్వేస్టేషను ఇక్కడికి 18 కి.మీ దూరములో ఉంది.
ఇంజాపూర్
ఇంజాపూర్,తెలంగాణ రాష్ట్రం, రంగారెడ్డి జిల్లా,అబ్దుల్లాపూర్‌మెట్ మండలానికి చెందిన గ్రామం.
ఇది హయత్ నగర్ కు 10 కి.మీ.దూరములో ఉంది. ఈ గ్రామములో అన్నపూర్ణ ఆయుర్వేద ఆసుపత్రి మరియు ఔషద ఉత్పత్తి కేంద్రము కలదు. ఈ ఆస్పత్రి కేన్సర్ వ్యాది నయం చేయడానికి ప్రసిద్ధి.
2011 భారత జనగణన గణాంకాల ప్రకారం గ్రామ జనాభా- మొత్తం - పురుషుల సంఖ్య - స్త్రీల సంఖ్య - గృహాల సంఖ్య
ఉజ్జిని నారాయణరావు
ఉజ్జిని నారాయణరావు సీపీఐ సీనియర్ నేత మరియు స్వాతంత్య్ర సమరయోధుడు. ఆయన వరుసగా మునుగోడు నియోజకవర్గం నుంచి మూడుసార్లు ఎమ్మెల్యేగా ఎన్నికయ్యారు.
నల్లగొండ జిల్లా మునుగోడు నియోజకవర్గం నుంచి 1985-99 కాలంలో సీపీఐ పార్టీ తరఫున మూడు సార్లు ఎమ్మెల్యేగా గెలిచారు.
దేవరకొండ తాలూకాలో కమ్యూనిస్టు ఉద్యమ నిర్మాణానికి శ్రీకారం చుట్టిన నారాయణరావు తన జీవితానంతా రైతాంగ ఉద్యమాలకే ధారబోశారు. రజాకార్లకు, భూస్వాములకు వ్యతిరేకంగా ఎన్నో పోరాటాలు చేశారు. భూస్వాముల చెరల్లో ఉన్న భూములను పేదలకు పంపిణీ చేయడంలో కీలక పాత్ర పోషించారు. సాగునీటి భూములపై అప్పటి ప్రభుత్వం వసూలు చేస్తున్న పన్నుల బకాయిలు, నీటి తీరువా వసూళ్లను రద్దు చేయించడంలో అలుపెరుగని పోరాటం చేశారు. రైతాంగ, కార్మిక, వ్యవసాయ కూలీల సమస్యలపై నిరంతర పోరాటాలు నిర్వహించి రైతు బంధువుగా పేరు సంపాదించారు. ప్రస్తుతం నారాయణరావు దేవాదాయ కౌలు రైతుల సంఘం రాష్ట్ర అధ్యక్షుడిగా పనిచేస్తున్నారు.
ఆయన తన 90వ యేట ఆయన కుమారుడు మాజీ ఎమ్మెల్యే ఉజ్జిని యాదగిరిరావు నివాసంలో జూలై 13 2016 న కన్నుమూసాడు.
కోట రామస్వామి నాయుడు
కోట రామస్వామి నాయుడు (జూన్ 16, 1896) భారతదేశానికి చెందిన ప్రముఖ టెన్నిస్ క్రీడాకారుడు. భారత జట్టు తరపున డేవిస్ కప్ లో పాల్గొన్న మొట్టమొదటి తెలుగువాడు.
ఆయన తండ్రి బుచ్చిబాబు నాయుడు. వారి కుటుంబం ఆయన తాత హయాంలో మద్రాసు వెళ్ళి స్థిరపడింది. అయిదుగురు అన్నదమ్ముల్లో ఈయన పెద్దవాడు. ఆయన కుటుంబంలో అందరూ క్రీడాకారులే. మద్రాసు, మైలాపూర్ లోని లజ్ హౌస్ అనే వారి ఇంటి ఆవరణలో రెండు టెన్నిస్ కోర్టులు, ఒక క్రికెట్ పిచ్ ఉండేవి. రెండు టెన్నిస్ కోర్టులలో ఒక దానిని మహిళలకు కేటాయించారు. కొంతమంది విదేశీయులు కూడా అక్కడ టెన్నిస్ ఆడటానికి వచ్చే వాళ్ళు. ఆటకు కావలసిన సామాగ్రిని వారే తెప్పించే వారు. బుచ్చిబాబు నాయుడు రోజూ ఉదయం గుర్రపు స్వారీ చేసేవాడు. వారి పిల్లలు ఇంట్లోనే చదువుకుంటూ క్రీడల్లో శిక్షణ తీసుకుంటూ ఉండేవారు.
బుచ్చిబాబు, మరియు ఆయన సోదరులు కలిసి మద్రాసు క్రికెట్ అసోసియేషన్, మద్రాసు యునైటెడ్ క్లబ్ ను స్థాపించారు. 1908లో బుచ్చిబాబు ఆధ్వర్యంలో భారత యూరోపియన్ జట్ల మధ్య క్రికెట్ పోటీలు జరిగాయి. అవి జరిగిన కొద్దిరోజులకే ఆయన మరణించాడు. మరి కొద్దిరోజులకే ఆయన భార్య కూడా మరణించింది. అప్పటికి కోట రామస్వామి వయసు పన్నెండేళ్ళు. అప్పటి నుంచి తాత దగ్గరకు దత్తత వెళ్ళాడు.
ఆనందవర్ధన్
ఆనందవర్ధన్ ఒక తెలుగు సినిమా నటుడు. బాలనటుడిగా సినీరంగంలోకి ప్రవేశించాడు. పాతిక సినిమాల్లో బాలనటుడిగా నటించిన అతని పూర్తి పేరు ప్రతివాది భయంకర శ్రీనివాస ఆనందవర్ధన్. ప్రఖ్యాత నేపథ్య గాయకుడు దివంగత పీబీ శ్రీనివాస్ మనుమడు. ఆకాశవాణి అనే సినిమాలో హీరోగా నటిస్తున్నాడు.
అతని తండ్రి ఫణీందర్ చార్టర్డ్ అకౌంటెంట్. అతనికి చిన్నతనం నుంచి రామాయణం కథ వినిపించేవాడు. అది బాగా వినడం వల్ల తిరిగి చెప్పగలిగేలా జ్ఞాపకం ఉండిపోయింది. అప్పటికే బాల రామాయణం తీయడానికి నటుల కోసం వెతుకుతున్న గుణశేఖర్ దృష్టిలో పడ్డాడు. అలా బాల రామాయణం సినిమాలో వాల్మీకి పాత్ర ఇచ్చారు. అదే సినిమాలో బాల హనుమంతునిగా కూడా నటించాడు. అప్పుడు అతని వయసు ఐదేళ్లు. అదే అతని మొదటి సినిమా.
తరువాత ప్రియరాగాలు, సూర్యవంశం మొదలైన 25 సినిమాల్లో బాలనటుడిగా చేశాడు. బాల నటునిగా జగపతి బాబు, నాగార్జున, వెంకటేష్, బాలకృష్ణ లతో నటించాడు. బాలకృష్ణతో ఓ జానపద సినిమా చేశాడు కానీ, నిర్మాణం మధ్యలోనే ఆగిపోయింది. సూర్యవంశం హిందీ వెర్షన్‌లో మరో బాల నటుడు అమితాబ్ ఎదురు కాగానే ఏడవటం మొదలుపెట్టాడు. తరువాత ఆ పాత్రకు ఇతన్ని ఎంపిక చేశారు. అమితాబ్ నుంచి నటనలో సలహాలు కూడా అందుకున్నాడు. ఒకటి నుంచి ఐదో తరగతి చదివినప్పుడు రోజుకు రెండు మూడు షెడ్యూల్స్ కూడా చేసేవాడు. అతని తాత పీబీ శ్రీనివాస్ అతన్ని నటుడిగా చూడాలనుకునేవాడు.
లయోలా కళాశాల, చెన్నై
లయోలా కళాశాల (Loyola College - లయోలా కాలేజీ) అనేది చెన్నై నగరంలో మద్రాసు విశ్వవిద్యాలయం పరిధిలోని ఒక స్వయం ప్రతిపత్తి గల జెస్యూట్ విద్యాసంస్థ. ఇది వాణిజ్యం, కళలు, ప్రకృతి శాస్త్రాలు మరియు సామాజిక శాస్త్రాల డిగ్రీ కోర్సుల కోసం భారతదేశంలోని విద్యాసంస్థలలో ఉన్నత ఐదు ర్యాంకుల మధ్య స్థిరంగా ఉన్నది. ఇది విస్తారమైన కళల, శాస్త్రాల మరియు వాణిజ్యములందు అండర్‌గ్రాడ్యుయేట్స్ మరియు పోస్ట్-గ్రాడ్యుయేట్స్ మరియు గౌరవ డిగ్రీల కొరకు ప్రవేశమిస్తుంది. ఈ కాలేజీ 99 ఎకరాలలో చెన్నై నడిబొడ్డైన నుంగంబక్కమ్‌ లో క్యాంపస్ ను కలిగివుంది. దీని యొక్క ఇరువైపుల చెట్లు గల దారులు, అకాడమిక్ భవనాలు, 1930 నాటి నిటారు గోతిక్ చర్చి మరియు ప్రతి క్రీడ కోసం ప్రత్యేక ఫీల్డ్స్ దీనిని దక్షిణ మెట్రోపోలిస్ ప్రాంతంలో ఒక ముఖ్యమైన ప్రదేశం చేశాయి.
క్లియోబిస్ మరియు బైటన్
క్లియోబిస్ మరియు బైటన్ లు ఇద్దరు అన్నదమ్ముల కథ హెరెడోటస్ వ్రాసిన హిస్టొరిస్‌ అనే ఇతిహాసంలో కనిపించే సొలొన్ కవి క్రీసస్ రాజుకు కు చెప్పిన కథలలోని ఒక కథ.
వీరి విగ్రహాలు ఇప్పుడు గ్రీసులోని డెల్ఫీలోని డెల్ఫీ పురాతత్వ మ్యూజియంలో రెండు నిలువెత్తు జంట విగ్రహాల రూపంలో ఉన్నాయి.ఈ విగ్రహాలు పెలోపోనీస్ లో అర్గోస్ వద్ద క్రీస్తు పూర్వం 580న చెక్కబడ్డాయి. డెల్ఫీ వద్ద వీ.
ఫణికాంత్
కారెంకి ఫణికాంత్ ఒక తెలుగు సినిమా నటుడు. ఇతని అసలు పేరు ఫణీంద్ర. సుమారు 80 సినిమాల్లో నటించాడు. ముఖ్యంగా సహాయపాత్రలు పోషిస్తుంటాడు. ఇతని మొదటి సినిమా జూనియర్ ఎన్టీఆర్ కథానాయకుడిగా నటించిన ఆది.
ఆయన స్వస్థలం గోదావరి ఒడ్డునే ఉండే తాళ్లపూడి మండలం వేగేశ్వరపురం. తన తండ్రి కొయ్యలగూడెంలో వీడీవోగా ఉద్యోగం చేయడం వల్ల వారి కుటుంబం కొయ్యలగూడెంలో స్థిరపడింది. అతని చదువు కూడా అక్కడే సాగింది. తండ్రి కారెంకి శ్రీరామ్మూర్తి కోరిక మేరకు సినీ రంగంలో ప్రవేశించాడు. ప్రస్తుత నివాసం హైదరాబాదులోని కూకట్ పల్లి.
లక్ష్మితండ
లక్ష్మితండ,తెలంగాణ రాష్ట్రం, యాదాద్రి భువనగిరి జిల్లా , బొమ్మలరామారం మండలానికి చెందిన గ్రామం.
కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో వున్నది.
ఇక్కడికి దగ్గరిలోని పట్టణము భువనగిరి. ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.
మాచన్ పల్లి(బొమ్మలరామారం)
మాచన్ పల్లి, తెలంగాణ రాష్ట్రం, యాదాద్రి భువనగిరి జిల్లా బొమ్మలరామారం మండలానికి చెందిన గ్రామం
మాల్యాల్ 2 కి.మీ. చౌదర్ పల్లి 3 కి.మీ. మైసిరెడ్డి పల్లె 3 కి.మీ. మరియాల్ 4 కి.మీ. చీకటిమామిడి 4 కి.మీ దూరములో ఉన్నాయి..కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో వున్నది
ఇక్కడికి దగ్గరిలోని పట్టణము భువనగిరి. . ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.
పిల్లిగుండ్లతండ
పిల్లిగుండ్లతండ,యాదాద్రి భువనగిరి జిల్లా , బొమ్మలరామారం మండలానికి చెందిన గ్రామము
కీసర మండలం పడమరన, బీబీనగర్ మండలం దక్షిణాన, ఎం.తుర్కపల్లి మండలం ఉత్తరాన, ఘటకేశర్ మండలం దక్షిణాన ఉన్నాయి. సమీప పట్టణాలు భువనగిరి, హైదరాబాద్, జనగాం, సిద్ధిపేట. ఈ ప్రాంతము నల్గొండ జిల్లా రంగారెడ్డి జిల్లా సరిహద్దులో వున్నది
ఇక్కడికి దగ్గరిలోని పట్టణము భువనగిరి. ఇక్కడ రైల్వే స్టేషను ఉంది. ఈ గ్రామమునుండి పరిసర ప్రాంతాలకు రోడ్డు వసతి వుండి బస్సుల సౌకర్యము ఉంది. ఈ గ్రామానికి 10 కి.మీ లోపు రైలు వసతి లేదు. కాని ప్రధాన రైల్వే స్టేషను సికింద్రాబాద్ కి.మీ దూరములో ఉంది.
కామినేని శ్రీనివాసరావు
కామినేని శ్రీనివాసరావు (జననం: మే 7, 1947) 2014 సార్వత్రిక ఎన్నికలలో కృష్ణాజిల్లా కైకలూరు నియోజకవర్గం నుంచి బీజేపీ తరపున శాసనసభ్యునిగా ఎన్నికై నారా చంద్రబాబునాయుడు నేతృత్వంలో ఏర్పడిన మంత్రిమండలిలో స్థానం సంపాదించారు. 1980 దశకంలో టీడీపీ ఎమ్మెల్సీగా ఉన్న కామినేని తదనంతరం పార్టీకి దూరమయ్యారు. 2009 ఎన్నికల్లో ప్రజారాజ్యం పార్టీ తరపున పోటీ చేసి ఓడిపోయారు. పీఆర్పీ కాంగ్రెస్‌లో విలీనం అయిన తర్వాత చిరంజీవితో పాటు కాంగ్రెస్ పార్టీలో కొనసాగారు. ఎన్నికలకు ముందు బిజెపిలో చేరి కైకలూరు అసెంబ్లీ స్థానం నుంచి విజయం సాధించారు. ఇతని స్వగ్రామం కైకలూరు మండలం వరహాపట్నం. ఇతని వయస్సు 67 సంవత్సరాలు. ఇతను ఎంబిబియస్ చదివాడు. ఇతనికి భార్య (విజయ సింహ), ముగ్గురు కుమారులు ఉన్నారు.
సాక్షి దినపత్రిక - 9-6-2014
నారావారిపల్లె
నారావారిపల్లె అనేది ఆంధ్రప్రదేశ్ రాష్ట్రంలో చిత్తూరు జిల్లా లోని చంద్రగిరి మండలంలో ఉన్న ఒక గ్రామం.
అబ్రాజ్ అల్ బెయిట్
అబ్రాజ్ అల్ బెయిట్ టవర్స్ (Abraj Al-Bait Towers, Makkah Royal Clock Tower Hotel - మక్కా రాయల్ క్లాక్ టవర్ హోటల్) అనేది సౌదీ అరేబియా లోని మక్కా లో గల ప్రభుత్వ సొంతమైన మెగాఎత్తైన భవన సముదాయం. ఈ టవర్లు అబ్దుల్‌అజిజ్ ఎండోమెంట్ ప్రాజెక్ట్ యొక్క ఒక భాగం ఇది దానియొక్క భక్తులకు భోజన సదుపాయములను సమకూర్చుటలో నగర ఆధునికీకరణ సేవలు అందిస్తుంది. ఈ కేంద్ర హోటల్ భవనం ప్రపంచంలోనే అతిపెద్ద గడియారం ముఖమును కలిగి ఉంది మరియు ప్రపంచంలో మూడవ అతి పొడవైన భవనము మరియు ప్రపంచంలో నాల్గవ అతిపొడవైన స్వేచ్ఛానిటారు నిర్మాణం. ఈ భవన సముదాయము ప్రపంచంలోనే అతిపెద్ద మసీదు మరియు ఇస్లాం మతం యొక్క అత్యంత పవిత్రమైన స్థలం మస్జిదుల్ హరామ్ నుండి మీటర్ల దూరంలోనే ఉంది. ఈ కాంప్లెక్స్ యొక్క డెవలపర్ మరియు కాంట్రాక్టర్ "సౌదీ బిన్‌లాడిన్ గ్రూప్", ఇది కింగ్డమ్‌ యొక్క అతిపెద్ద నిర్మాణ సంస్థ.
2014 జమాల్‌పూర్ ఎన్‌కౌంటర్
2014 జమాల్‌పూర్ నకిలీ ఎన్‌కౌంటర్ కేసు జమాల్‌పూర్ ప్రాంతం, లూధియానా, పంజాబ్ లో ఇద్దరు దళిత సోదరులు: హరీందర్ సింగ్ (23), జతీందర్ సింగ్ (25)లను నకిలీ ఎన్‌కౌంటర్ లో చంపిన సంఘటనపై సాగుతున్న క్రిమినల్ కేసు. ఎస్.ఎస్.పి. సహా ముగ్గురు పోలీసు అధికారులను ఈ ఘటనకు బాధ్యులుగా పంజాబ్ పోలీసులు సస్పెండ్ చేశారు. శిరోమణి అకాలీ దళ్ సభ్యుడైన గుర్జిత్ సింగ్ ఈ అంశంలో పంజాబ్ పోలీసులతో కుమ్మక్కయ్యారన్న అంశం బయటకి వచ్చాకా ఈ కేసు వెలుగు చూసింది.
హరీందర్ సింగ్, జతీందర్ సింగ్ సోదరులు పంజాబ్ లోని మచ్ఛీవారాకు సమీపంలో భోపూర్ నివాసులైన దళిత కులస్తులు. దగ్గరలోని సమారా పట్టణంలో ప్రైవేటు కళాశాలలో గ్రాడ్యుయేషన్ చదువుతూ, జిల్లా స్థాయి కబడ్డీ క్రీడాకారులుగా రాణిస్తున్నారు. ఇద్దరు సోదరులకూ నేర చరిత్ర ఉంది. 2013-14లో అనుమతి లేకుండా ఇంటి పరిధిలోకి ప్రవేశించి, ఒక అమ్మాయిని అవమానించి, లైంగికంగా వేధించి, హత్యా ప్రయత్నం చేసినందుకు గాను వీరి మీద కేసు ఉంది. కానీ వీరి కుటుంబం ఇవి తప్పుడు కేసులని వాదిస్తోంది.
జమాల్ పూర్ లో ఇద్దరు సోదరులూ, మరో ఇద్దరు స్నేహితులతో అద్దె ఇంటిలో ఉంటున్నారు. కానిస్టేబుల్ యద్విందర్ సింగ్, ఇద్దరు హోం గార్డులు బల్దేవ్ సింగ్, అజిత్ సింగ్ లు వీరిపై దాడిచేశారు. భూస్వామి, శిరోమణి అకాలీ దళ్ పార్టీ సభ్యుడు అయిన గుర్జీత్ సింగ్ ఈ ఎన్ కౌంటర్ విషయంలో నిందితుడు. ఆయన ఈ దాడి జరిగిన సమయంలో పోలీసులుతో ఉన్నట్టు వాదనలున్నాయి. గుర్జీత్ సింగ్ భార్య రాజ్విందర్ కౌర్ సర్పంచ్ ఎన్నికల్లో అకాలీ దళ్ తరఫున పోటీచేశారు.
ఆమ్ ఆద్మీ పార్టీ పంజాబీ శాఖ ఈ కేసులో సీబీఐ విచారణ జరగాలని డిమాండ్ చేస్తోంది. ఆప్ పంజాబ్ సమన్వయకర్త సచా సింగ్ - పోలీసుల ప్రమేయం చూస్తోంటే ఇది పక్కా ప్రణాళిక ప్రకారం జరిగిన కుట్రగా ఇప్పటికే స్పష్టమైందన్నారు. ఆయన పంజాబ్ లోని వివిధ జిల్లాల్లో నిరసనలకు ప్రణాళిక వేశారు.
హతుల కుటుంబ సభ్యులు, సమర్థకులు లూధియానా - చండీగఢ్ జాతీయ రహదారిని నిరసనపూర్వకంగా నిరోధించి పోలీసులకు వ్యతిరేకంగా నినాదాలు చేశారు. జాట్ కులస్తుడైన గుర్జీత్, దళిత యువకులు ఇద్దరూ తమను మించిపోవడం సహించలేక కుల వివక్షాపూరిత హింసకు పాల్పడ్డారని అన్నారు.
హత్యాయత్నం కేసులో ఉన్న ఈ ఇద్దరు సోదరులను చంపినందుకు పోలీసులు రివార్డు ఆశించారు. అయితే కానిస్టేబుల్, ఇద్దరు హోంగార్డులు సర్వీసు నుంచి డిస్మిస్ అయ్యారు. మోచివారా పోలీస్ స్టేషన్ హౌస్ ఆఫీసర్ మంజీందర్ సింగ్ కూడా డిస్మిస్ అయ్యారు. ఖన్నా జిల్లా ఎస్.ఎస్.పి. హర్ష్ కుమార్ బన్సాల్ ను కర్తవ్యాన్ని విడిచిపెట్టాడంటూ సస్పెండ్ చేశారు. షెడ్యూల్డ్ కులాలు, షెడ్యూల్డ్ తెగల అత్యాచార నిరోధక చట్టం కింద నిందితులపై కేసు నమోదైంది.
14 అక్టోబర్ 2014న బొహాపూర్, జమాల్ పూర్ ప్రాంతాలు, అకాలీ నేత గుర్జిత్ సింగ్ స్వంత గ్రామమైన ఖొఖ్రాన్ ప్రాంతాల్లో ప్రజలను స్పెషల్ ఇన్వెస్టిగేషన్ టీం దర్యాప్తు చేస్తోంది. యువకుల గ్రామంలో వారికి మద్దతు లభిస్తూండగా, గుర్జీత్ గ్రామంలో మాత్రం ఆ సోదరులు ప్రమాదకారులని, భయంకరమైనవారనీ చెప్తున్నారు. బొహార్ పూర్, ఇరాక్ గ్రామాలకు చెందిన ఇద్దరు అమ్మాయిలను ఈ సోదరులు లైంగికంగా వేధించినందుకు నేరనిరూణ అయింది, ఆ అమ్మాయిలను కూడా విచారిస్తున్నారు.
ఖగ్గవిసాణ సూత్రం
ఖగ్గవిసాణ సూత్రం బౌద్ధమతం తొలినాళ్ళలో వ్రాయబడిన సూత్రం. సంఘం (గుంపు) లో సన్యాసులు సంఘంగా ఉంటూ సన్యసించడం కంటే ఒంటరిగా సన్యసించడంలో ఉన్న లాభాన్ని నిరూపిస్తుంది.ఈ సూత్రం ముఖ్య ఉద్దేశం ప్రతి భిక్కుని కూడా ప్రత్యేకబుద్ధుడిగా మలచడం. ప్రత్యేకబుద్ధుడు అడవిలో ఒంటరిగా ఒక ఖడ్గమృగంలా సంచరించే వాడు.
ఈ ఖడ్గమృగం సూత్రం పాళీ భాషలో ఉన్న అష్టకవర్గం, పారాయణవర్గంలోని తొలి పాఠ్యాల్లోదిగా గుర్తించబడింది. ఈ గుర్తింపును నిర్ధారిస్తూ గాంధార బౌద్ధ పాఠ్యాలలో ఈ సూత్రం ఉంది. ఇది భారతీయ రాతప్రతుల్లోనే తొలి రాతప్రతి కావచ్చు అని ఒక వాదన ఉంది. కొన్ని బౌద్ధ మత సంస్కృత పాఠ్యాల్లో కూడా ఈ సూత్రం కనిపిస్తుంది. సంఘం (గుంపుగా) ద్వారానే జీవితం గడిపే బౌద్ధ మతంలో ఇలాంటి సూత్రం ఉండట ఆశ్చర్యకరమే. అయితే ఈ సూత్రం బౌద్ధ మతం వ్యాప్తి చెందని తొలినాళ్ళలో ప్రతిపాదించబడి ఉండవచ్చని అనుకుంటున్నారు.
ఈ సూత్రంలోని పదాలు సంఘంలో బ్రతకటంలో ఉన్న కష్టాలను, ఒంటరిగా ఉండటంలో ఉన్న లాభాలను సూచిస్తూ ప్రతి బౌద్ధ భిక్కు అడవిలో ఒంటరిగా తిరిగే ఖడ్గమృగంలాగా బ్రతకాలని చెబుతుంది. వేరు వేరు రూపాంతరాలలో ఈ సూత్రం మారుతూ ఉంటుంది. కొన్ని రూపాంతరాలలో అయితే పదాల వరుస కూడా మారుతుంది. ఇది వ్రాతప్రతిగా మార్చబడటానికి ముందు వివిధ శృతిసమూహాల వద్ద మౌఖిక వాఙ్మయంగా ఉండి ఉండవచ్చన్నది సత్యం.
చక్రాల లక్ష్మీకాంతరాజారావు
చక్రాల లక్ష్మీకాంతరాజారావు కవి, పండితుడు, అవధాని, గ్రంథ రచయిత మరియు ఉత్తమ ఉపాధ్యాయుడు.
ఇతడు 1946, మార్చి 13 వ తేదీకి సరియైన తారణ నామ సంవత్సర ఫాల్గుణ శుద్ధ పంచమి నాడు అనంతపురం జిల్లా, వజ్రకరూర్ గ్రామంలో ఆదిమూర్తిరావు, రుక్మిణమ్మ దంపతులకు జన్మించాడు. ఇతడు హైస్కూలు విద్యవరకు వజ్రకరూరులో చదువుకొన్నాడు. తరువాత తిరుపతిలోని శ్రీవెంకటేశ్వర ప్రాచ్యకళాశాలలో విద్వాన్ చదివాడు. తరువాత ప్రైవేటుగా చదివి తిరుపతిలోని శ్రీ వేంకటేశ్వర విశ్వవిద్యాలయం నుండి తెలుగు భాషాసాహిత్యాలలో ఎం.ఎ. చదివాడు. ఇతని ప్రధాన గురువులలో తండ్రి ఆదిమూర్తిరావు, చేబ్రోలు సుబ్రహ్మణ్యశర్మ, గౌరిపెద్ది రామసుబ్బశర్మ, సి.వి.సుబ్బన్న శతావధాని, దాదన చిన్నయ్య, మాచిరాజు శివరామరాజు మొదలైనవారు ఉన్నారు. ఇతడు గుంతకల్లు లోని పురపాలోన్నత పాఠశాలలో 1966 నుండి అవిచ్చిన్నంగా 37 సంవత్సరాలు తెలుగు పండితులుగా పనిచేసి 2003లో పదవీ విరమణ చేశాడు. ఇతడు దాదన చిన్నయ్యతో కలిసి "దాదన - చక్రాల కవులు" పేరుతో కొంతకాలం జంటకవులుగా కొన్ని అష్టావధానాలు చేశాడు.
ఇతడు 110కి పైగా అవధానాలు చేశాడు. వాటిలో 4 ద్విగుణత అష్టావధానాలు, 2 చతుర్గుణిత అష్టావధానాలు ఉన్నాయి. ఇతడు గుంతకల్లు, తాడిపత్రి, అనంతపురం, యాడికి, వజ్రకరూరు, కొనకొండ్ల, రాయలచెరువు, గుత్తి, ఉరవకొండ, ఆదోని, పత్తికొండ, ఆలూరు, కర్నూలు, కావలి,నెల్లూరు,హైదరాబాదు, తిరుపతి, గద్వాల, బళ్ళారి మొదలైన చోట్ల తన అవధాన విద్యను ప్రదర్శించాడు.
ఇతని అవధాన పద్యాలు మచ్చుకు కొన్ని:
పూరణ: నిజమే యిద్ది ఘనాత్మశంకరుఁ డటుల్ నిన్నున్ దలన్ గంగఁ దా
నిజమౌ ప్రేముడిఁ దాల్చెఁ గాని మదిలో నీకే స్థిరస్థానమున్
ఋజువౌ పద్ధతి నిచ్చె వీడు వగవున్ హే పార్వతీ! మేన కాం
గజ! నీ కౌగిటఁజిక్కి శంకరుఁడు సౌఖ్యంబందె దక్షాపురిన్
పూరణ: రాక మానందు రాముండు రాక్షసేంద్ర!
అతనికి స్మితము గూర్చెడు సతిని నేను
నిన్నుఁజంపు మేలౌలీల నన్ను గాచు
చాలు లేడీలు విడి రామ! శరణు మనుము
పూరణ:రాయలసీమలో మసలు రత్నము లన్నియు నీదు ధారచే
సోయగమంది రాజిలు యశోభరితమ్మగు ద్రవ్యరాసులన్
రాయలవారి కిచ్చెఁ గవిరాజగు రాయలు కావ్యకర్తకున్
గాయక నృత్యపండితుల కంజకరమ్ముల నుంచె నీదయన్
పూరణ: సాకరీను తీపి, చాకిలెట్టులు తీపి
లడ్డు తీపి, తేనె జిడ్డు తీపి
మగువ మనసు తీపి, మలుగూబ కడుతీపి
తెలియు డంతకన్న తెలుగు తీపి
హంపీరాజ్య మహాధివైభవ కళాధ్యాయమ్ము సర్వమ్మువ
ర్ణింపన్ శేషుడు చాల డన్విధముగన్ శ్రీకృష్ణురాయండు మేల్
పెంపౌ పాలన చేసె, స్వర్ణయుగమౌ పేర్కొన్న, సత్యమ్ము, శో
ధింపన్ హంపికి, బోయి నీహృదయముద్దీపింప వీక్షింపుమా
ప్రమాదస్థితిలో ఉన్న జాతులు
ప్రమాదస్థితిలో ఉన్న జాతులు అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతుల యెుక్క ప్రత్యుత్పత్తి మరియు మనుగడ అభివృద్ధి చెందకపోతే ఇవి కూడా అంతరించే దశకు చేరుకుంటాయి.
ప్రధానంగా నివాసాలు కోల్పోవడం వల్ల కొన్ని జాతులు ప్రమాదస్థితిలో ఉన్నట్లుగా పరిగణించబడతాయి. ప్రమాదస్థితిలో ఉన్న జాతులు క్రమేపి అంతరించే జాతులుగా కూడా మారుతాయి. ఉదాహరణ - .
ప్రస్తుతం 4728 జాతుల జంతువులు, 4914 జాతుల మెుక్కలూ ప్రమాదస్థితిలో ఉన్న జాతులుగా గుర్తించారు. 1998లో ఈ సంఖ్య 2815, 3222 గా ఉంది.
చెన్నైపాళెం
చెన్నైపాళెం, నల్గొండ జిల్లా, త్రిపురారం మండలానికి చెందిన గ్రామము. పిన్ కోడ్: 508207.
మిర్యాలగూడ మండలము తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలము పడమర దిశలో వున్నవి.
మిర్యాలగూడ, సూర్యాపేట, మాచెర్ల, కోదాడ మున్నగు పట్టణాలు ఈ గ్రామానికి సమీపములో వున్నవి.
ఈ గ్రామానికి సమీపములో వున్న గ్రామము మిర్యాలగూడ. ఇది 18 కి.మీ. దూరములో వున్నది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము కలదు. మిర్యాల గూడ లో రైల్వే స్టేషను వున్నది. ఇక్కడి నుండి ఇతర సుదూర ప్రాంతాలకు రైలు రవాణ వసతి వున్నది. గుంటూరు రైల్వే జంక్షను ఇక్కడికి 133 కి.మీ దూరములో వున్నది.
డొంకతండ
డొంకతండ, నల్గొండ జిల్లా, త్రిపురారం మండలానికి చెందిన గ్రామము. పిన్ కోడ్: 508207. 
మిర్యాలగూడ మండలము తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలము పడమర దిశలో ఉన్నాయి.
మిర్యాలగూడ, ా, మాచెర్ల, కోదాడ మున్నగు పట్టణాలు ఈ గ్రామానికి సమీపములో ఉన్నాయి.
ఈ గ్రామానికి సమీపములో వున్న గ్రామము మిర్యాలగూడ. ఇది 18 కి.మీ. దూరములో ఉంది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. మిర్యాల గూడలో రైల్వే స్టేషను ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. గుంటూరు రైల్వే జంక్షను ఇక్కడికి 133 కి.మీ దూరములో ఉంది.
సత్యనారాయణ పురం(త్రిపురారం)
సత్యనారాయణ పురం, నల్గొండ జిల్లా, త్రిపురారం మండలానికి చెందిన గ్రామము. పిన్ కోడ్: 508207. 
మిర్యాలగూడ మండలము తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలము పడమర దిశలో ఉన్నాయి.
మిర్యాలగూడ, సూర్వాపేట, మాచెర్ల, కోదాడ మున్నగు పట్టణాలు ఈ గ్రామానికి సమీపములో ఉన్నాయి.
ఈ గ్రామానికి సమీపములో వున్న గ్రామము మిర్యాలగూడ. ఇది 18 కి.మీ. దూరములో ఉంది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. మిర్యాల గూడలో రైల్వే స్టేషను ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. గుంటూరు రైల్వే జంక్షను ఇక్కడికి 133 కి.మీ దూరములో ఉంది.
నీలైగూడెం, పల్తితండ, చంతారావ్ క్యాంప్.
అప్పలమ్మగూడెం
సత్యనారాయణ పురం, నల్గొండ జిల్లా, త్రిపురారం మండలానికి చెందిన గ్రామము. పిన్ కోడ్: 508207.
మిర్యాలగూడ మండలము తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలము పడమర దిశలో ఉన్నాయి. ఇది జిల్లా కేంద్రమైన నల్గొండకు దక్షినాన 38 కి.మీ దూరములో వున్నది.
మిర్యాలగూడ, సూర్యాపేట, మాచెర్ల, కోదాడ మున్నగు పట్టణాలు ఈ గ్రామానికి సమీపములో ఉన్నాయి.
ఈ గ్రామానికి సమీపములో వున్న గ్రామము మిర్యాలగూడ. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము కలదు. మిర్యాల గూడలో రైల్వే స్టేషను వున్నది. ఇక్కడి నుండి ఇతర సుదూర ప్రాంతాలకు రైలు రవాణ వసతి వున్నది. గుంటూరు రైల్వే జంక్షను ఇక్కడికి 133 కి.మీ దూరములో వున్నది.
తీవ్రంగా అంతరించే స్థితిలో ఉన్న జాతులు
తీవ్రంగా అంతరించే స్థితిలో ఉన్న జాతులు అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. అంటే ఈ జాతులు నివాసాల నుండి కనుమరుగు అయ్యే దశకు దగ్గరగా ఉన్న జాతులు. ఈ వర్గానికి చెందిన జాతులను అత్యంత ప్రమాదకర స్థితిలో ఉన్న జాతులుగా అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) IUCN Red Listలో గుర్తించింది.
2014లో మెుత్తం 2464 రకముల జంతువులు మరియు 2104 రకముల మెుక్కలను గుర్తించింది.1998లో ఈ సంఖ్య 854 మరియు 909గా నమెదు జరిగింది.
ఆవాసాల నుండి కనుమరుగైన జాతులు
ఆవాసాల నుండి కనుమరుగైన జాతులు, అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించిన జీవ జాతులు. ఈ జాతి జీవులు తమ సహజ ఆవాసాల్లో అంతరించి, అతి తక్కువ సంఖ్యలో ఇతర ప్రాంతాలకు గానీ, జంతుప్రదర్శన శాలలకు గానీ మాత్రమే పరిమితమైన జాతులు.
పలుగుతండ
పలుగుతండ, నల్గొండ జిల్లా, త్రిపురారం మండలానికి చెందిన గ్రామము. పిన్ కోడ్: 508207.
మిర్యాలగూడ మండలము తూర్పు వైపున, నిడమనూరు మండలం పడమర వైపున, వేములపల్లి మండలం ఉత్తర దిక్కున, అనుమల మండలము పడమర దిశలో ఉన్నాయి. ఇది జిల్లా కేంద్రమైన నల్గొండకు దక్షిణాన 38 కి.మీ దూరములో ఉంది. మిర్యాలగూడ, సూర్యాపేట, మాచెర్ల, కోదాడ మున్నగు పట్టణాలు ఈ గ్రామానికి సమీపములో ఉన్నాయి.
ఈ గ్రామానికి సమీపములో వున్న గ్రామము మిర్యాలగూడ. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. మిర్యాల గూడలో రైల్వే స్టేషను ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. గుంటూరు రైల్వే జంక్షను ఇక్కడికి 133 కి.మీ దూరములో వున్నది
కనుమరుగైన జాతులు
జీవశాస్త్రం ప్రకారం కనుమరుగవడం అంటే ఏదైన జీవం లేదా జీవరాసులు యెుక్క ముగింపుగా చెప్పబడుతుంది.కనుమరుగవడం అంటే ఒక జీవి మరణించడం.కనుమరుగవడానికి ముందు ఆ జాతి ప్రత్యుత్పత్తిని కోల్పోవడం వంటి ప్రక్రియలు ఆగిపోవడం జరుగుతుంది.అలా కనుమరుగైన జాతులను తరువాత మిగిలే వాటి అవశేషాలు ద్వారా కనుగోనవచ్చు.
సుమారు 5 బిలియన్లకు పైగా అంటే సూమారు పూర్వం నివసంచింన లేదా నివసిస్తున్న 99%కు పైగా అనేక జాతులు కనుమరుగైయ్యయి. అంటే భూమి మీద నివసించిన అనేక జాతులు కనుమరుగైయ్యయి. సుమారు 10 నుంచి 14 మిలియన్ల జాతులు కనుమరుగైయ్యయి. సుమారు 1.2 మిలియన్ల కనుమరుగు అయ్యిన జాతులను నమెదు చేసారు.కాని ఇంకా సుమారు 86% కనుమరుగైన జాతులను గుర్తించాల్సి ఉంది.
సంరక్షణ స్థితి
సంరక్షణ స్థితి అనేది ఒక జీవరాసికి సంబంధించిన జాతి లేదా జీవరాసులు సంబంధించిన జాతులు యెుక్క స్థితి గతులను వివరిస్తుంది.సంరక్షణ స్థితి ఒక జాతి మనుగడ సాగిస్తుందా లేదా లేకపోతే కనుమరుగైవుతుందా లేదా అనే విషయాలను చెప్పుతుంది.అనేక రకమైన విషయాలను పరిగనలోకి తీసుకోని వెల్లడిస్తుంది.సంరక్షణ స్థితి అనేది కేవలం ఏన్ని జాతులు ఉన్నాయి అనే కాక ఏని పుడుతున్నాయి ఏన్ని మరణిస్తున్నాయి లేదా ఏన్ని ప్రత్యుత్పత్తిలో ఉన్నాయి, ఏన్ని కనుమరుగైయ్యే స్థితిలో ఉన్నాయి అనే విషయాలను కూడా వెల్లడిస్తుంది.
The IUCN Red List of Threatened Species అనేది ప్రపంచంలోనే సంరక్షణ స్థితి జాబితా తాలుక గోప్ప వ్యవస్థ.మెుత్తం జాతి యెుక్క స్థితి గతులను వాటి నివాస ప్రాంతాలను భట్టి; నివసించే సంఖ్య భట్టి 9వర్గాలుగా చూపిస్తుంది.
అంతర్జాతీయ ప్రకృతి పరిరక్షణ సమైఖ్య యెుక్క నిబంధనలకు అనుకలంగా 2001వ సంవత్సరం (version 3.1) ప్రకారం సంరక్షణ స్థితి జాబితాలో ఉన్న వర్గాలు మెుత్తం 9 అవి ఈ క్రింద పేర్కోనబడ్డాయి. 
యురోపియన్ యునియన్ (EU) లోని పక్షుల మరియు నివాసప్రాంతాల యొక్క మార్గదర్శకులు EU పరిధిలోనే సంరక్షణ స్థితి తాలుకు చట్టపరమైన నివేదికలు రూపోందిస్తారు.
మూల్యం నిర్ధారించని జాతులు
మూల్యం నిర్ధారించని జాతులు అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించిన జాతులు. సంస్ధ, ఈ జాతుల గురించి ఇంకా అధ్యయనం చేయవలసి ఉంది.
సమాచారం కొరత ఉన్న జాతులు
సమాచారం కొరత ఉన్న జాతులు అనేది అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించబడిన జాతులు. అంతర్జాతీయ ప్రకృతి పరిరక్షణ సమితికి ఈ జాతులపై పూర్తి సమాచారం లేదు.
తక్కువ ఆందోళనగల జాతులు
తక్కువ ఆందోళనగల జాతులు అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) సంరక్షణ స్ధితిలో భాగంగా వర్గీకరించిన జాతులు. ఈ జాతి జీవులు అంతరించిపోయే వర్గాలు మొదటి మూడింటికీ చెందవు.
ప్రమాదానికి దగ్గరలో ఉన్న జాతులు
ప్రమాదానికి దగ్గరలో ఉన్న జాతులు అనేవి అంతర్జాతీయ ప్రకృతి పరిరక్షణ సమితి (International Union for Conservation of Nature) అనే సంస్ధ ద్వారా సంరక్షణ స్ధితిలో భాగంగా వర్గికరించబడిన జాతులు. ఈ జాతులు ముందు ముందు ప్రమాదస్థితిలో ఉన్న జాతులు జాబితాలో చేరవచ్చు.
రసాయన సమ్మేళనం
రసాయన సమ్మేళనం (Chemical compound) అనగా రెండు లేదా అంతకంటే ఎక్కువ అణువులు పొసగియుండు ఒక వస్తుత్వము, ఇందు వేరువేరు మూలకాల నుండి కనీసం రెండు ఉంటాయి; ఇది రసాయన బంధం ద్వారా సంయోగం చెందుతుంది. ఇక్కడ అవశ్యకమైన అణువులు ఎలా కలిసి పట్టుగా ఉంటాయో అనే దానిపై ఆధారపడి సమ్మేళనాల యొక్క నాలుగు రకాలు ఉన్నాయి: బణువులు సమయోజనీయ బంధాలచే కలిసి పట్టుగా ఉండటం, లవణాలు అయోనిక్ బంధాలచే కలిసి పట్టుగా ఉండటం, అంతర్లోహ సమ్మేళనాలు లోహ బంధాలచే కలిసి పట్టుగా ఉండటం, మరియు కొన్ని సముదాయాలు సమన్వయ సమయోజనీయ బంధాలచే కలిసి పట్టుగా ఉండటం. అనేక రసాయనిక సమ్మేళనాలు కెమికల్ అబ్స్ట్రాక్ట్స్ సర్వీస్ (CAS) కేటాయించిన ఏకైక సంఖ్యా గుర్తింపును కలిగి వుంటాయి: ఇది CAS రిజిస్ట్రీ సంఖ్య.
దాదన చిన్నయ్య
దాదన చిన్నయ్య అనంతపురం జిల్లాకు చెందిన సాహిత్యవేత్త.
ఇతడు అనంతపురం జిల్లా, తాడిపత్రి తాలూకా, నారాయణరెడ్డి పల్లెలోని ఒక రైతు కుటుంబంలో బయ్యన్న, సుబ్బమ్మ దంపతులకు జన్మించాడు. తిరుపతిలోని శ్రీ వేంకటేశ్వర ప్రాచ్యకళాశాలలో చదివి విద్వాన్ పట్టా పుచ్చుకున్నాడు. తరువాత రాజమండ్రిలో పండిత శిక్షణను పూర్తి చేశాడు. తరువాత గుంతకల్లులో ఎస్.జె.పి.హైస్కూలు మరియు బాలుర పురపాలకోన్నత పాఠశాలలలో తెలుగు పండితునిగా 35 సంవత్సరాలు పనిచేసి 1990లో పదవీవిరమణ చేశాడు. అవధాని చక్రాల లక్ష్మీకాంతరాజారావుతో కలిసి "దాదన - చక్రాల కవులు" పేరుతో జంటకవిత్వం చెప్పాడు
రాబర్ట్ ఓపెన్ హోమరే
జులీయస్ రాబర్ట్ ఓపెన్‌హీమర్ (Julius Robert Oppenheimer) (ఏప్రిల్ 22, 1904 – ఫిభ్రవరి 18, 1967) అనే వ్యక్తి అమెరికా భౌతిక శాస్త్ర శాస్త్రవేత్త. యూనివర్సిటీ ఆఫ్ కాలిఫోర్నియా, బర్కిలీలో భౌతికశాస్త్ర అధ్యాపకుడు. యుద్ధ సమయంలో లాస్ అలమోస్ పరిశోధనాశాలకు అధ్యక్షుడు. హిరోషిమా మరియు నాగసఖిలో మన్హట్టన్ ప్రాజక్టు అంటే రెండవ ప్రపంచ యుద్ధం ప్రాజక్టులో భాగంగా పేల్చిన అణుబాంబుల తయారిలో విశేష సేవలకు గుర్తుగా ఈయనను అణుబాంబు పితామహుడు గా పిలువబడ్డాడు. మెుదటి అణుబాంబు జూలై 16, 1945,లో మెక్సికోలోని ట్రినిటి టెస్టలో భాగమగా విచ్చేదమైనది. రాబర్ట్ ఓపెన్ హోమర్ తాను భగవద్గీతలో శ్రీ కృష్ణుడు చెప్పిన సృష్ఠించింది నేనే నాషనం చేసింది నేనే అనే సూక్తిని స్ఫూర్తిగా తీసుకోని అణుబాంబు తయారు చేసాను అని వెల్లడించాడు.
యునైటెడ్ కింగ్‌డమ్ మరియు కెనడా రహస్య ప్రాజెక్టులు ట్యూబ్ అల్లాయ్స్ మరియు చాక్ రివర్ లాబోరేటరీస్‌ల సహకారంతో U.S., మొదటి అణ్వస్త్రాల రూపకల్పన మరియు నిర్మాణాన్ని విజయవంతంగా పూర్తి చేసింది, దీనిని మాన్‌హాటన్ ప్రాజెక్టుగా పిలిచేవారు. అమెరికా భౌతిక శాస్త్రవేత్త J. రాబర్ట్ ఓపెన్‌హీమెర్ దీనికి సంబంధించిన శాస్త్రీయ పరిశోధనకు మార్గదర్శకత్వం వహించగా, మొత్తం ప్రాజెక్టుకు U.S. ఆర్మీ కార్ప్స్ ఆఫ్ ఇంజనీర్స్ యొక్క జనరల్ లెస్లీ గ్రోవ్స్ నేతృత్వం వహించారు. యురేనియమ్ గన్ రకం ఆయుధమైన హిరోషిమా బాంబును "లిటిల్ బాయ్" అని పిలుస్తారు, ఓక్ రిడ్జ్, టెన్నెస్సీలోని భారీ కర్మాగారాల నుంచి సేకరించిన యురేనియం యొక్క ఒక అరుదైన ఐసోటోప్, యురేనియం-235తో ఈ అణ్వస్త్రాన్ని తయారు చేశారు. జూలై 16, 1945న న్యూ మెక్సికోలోని అలామోగోర్డో సమీపంలో ట్రినిటీ ప్రదేశం వద్ద అణ్వస్త్రాన్ని మొదటిసారి పరీక్షించారు. పరీక్షించిన ఆయుధం "ది గాడ్జెట్," మరియు నాగసాకి బాంబు "ఫ్యాట్ మ్యాన్" రెండూ ఇంప్లోజన్ రకం పరికరాలు, వీటిని మొదట ప్లూటోనియం-239తో తయారు చేశారు, వాషింగ్టన్‌లోని హాన్‌ఫోర్డ్ వద్ద ఉన్న అణు రియాక్టర్లలో ఈ కృత్రిమ మూలకాన్ని సృష్టించారు.
నల్లపాటి వెంకటరామయ్యచౌదరి
నరసరావుపేటకు సమీపంలోని జొన్నలగడ్డ గ్రామంలో 1901 మార్చి 1న అంకమ్మచౌదరి, పోతమ్మ దంపతులకు వెంకటరామయ్య జన్మించారు. ప్రాథమిక విద్యను నరసరావుపేటలో, డిగ్రీని మద్రాసు పచ్చయ్యప్ప కళాశా లలో చదివారు. గుంటూరులో న్యాయవాది అన్నవరాజు సీతాపతిరావు వద్ద సహాయకునిగా కొంతకాలం పనిచేసి 1928లో నరసరావుపేటలో న్యాయ
వాదిగా కొనసాగారు పల్నాడు ప్రాంతంలో న్యాయవాదిగా కీర్తిప్రతిష్టలను పొం దారు. 1932లో వెంకటరామయ్య తాలూకా బోరు అధ్యక్షునిగా ఎన్నికయ్యారు. ఆంధ్ర విశ్వవిద్యాలయ సెనేట్ మెంబరుగా నియమితులై విద్యావ్యాప్తికి కృషి చేశారు. 1952లో నరసరావుపేట నియోజకవర్గం నుండి కాసువెంగళరెడ్డిపై పోటీ చేసి శాసనసభ్యునిగా గెలిచారు. 1953 అక్టోబరు 1న స్పీకర్ పదవికి ఎన్నిక జరగగా కండవల్లి కృషారావుపై వెంకటరామయ్య గెలుపొందారు. వెంకటరామయ్య గెలుపను ముఖ్యమంత్రి ప్రకాశం పంతులు ప్రతిషాత్మ కంగా భావించారు. తొలి శాసనసభ స్పీకర్గా వెంకటరామయ్య చరిత్రలో నిలిచిపోయారు. శాసనసభను నిబంధనల మేరకు సజావుగా నడిపించి అన్ని పార్టీల వారి అభిమానాన్ని చూరగొన్నారు. 1955లో కరణం రంగారా వుపై ఐక్య కాంగ్రెస్ అభ్యర్థిగా, శాసనసభ్యునిగా గెలిచారు. 1962లో రాజకీ యాల నుండి వైదొలగి 1978వరకు న్యాయవాది వృత్తిలో కొనసాగారు. 1983 జూన్ 28న నరసరావుపేటలో కన్నుమూశారు.
దీవీ రంగనాథాచార్య
దీవీ రంగనాథాచార్య రచయిత, వైద్యుడు మరియు సంఘసేవకుడు..ఆయన వెల్దుర్తి డాక్టర్ గా సుపరిచితుడు.
దీవీ రంగనాథాచార్య పాత గుంటూరు జిల్లా ముప్పవరంలో 1914 డిసెంబరు 21 న పెరుమాళ్ళాచార్యులు, రంగనాయకమ్మ దంపతులకు రంగనాథాచార్య జన్మించారు. విజయవాడ ఆయుర్వేద కళాశా లలో వైద్య విద్వాన్, మద్రాసు ఆయుర్వేద కళా శాలలో ఎల్ఐఎం పట్టా పొందారు. మద్రాసు అడయార్ హాస్పటల్లో కొంతకాలం వైద్యు లుగా పనిచేశారు. గుంటూరు జిల్లా మాచెర్ల సమీపంలోని వెల్దుర్తి ప్రాథమిక వైద్యశాలలో మెడికల్ ఆఫీసర్గా చేరారు. పలనాడు ప్రాంతంలో మధుమేహ వ్యాధిగ్రస్తులకు చేసిన సేవలకు గుర్తిం పగా నాటి ముఖ్యమంత్రి పీవీ నరసింహారావు దీవీ ఉద్యోగ కాలాన్ని రెండు సంవత్సరాలు అదనంగా పొడిగించారు. ఉన్నత ఉద్యోగాల అవకా శాలు వచ్చినా పలనాడు ప్రజలకు సేవ చేయటానికి వాటిని తిరస్కరిం చారు. దీవీ రచించిన అవర్ రిపబ్లిక్ డే గ్రంధాన్ని చదివిన ప్రధాని నెహ్రూ ఆయనను అభినందిస్తూ లేఖ రాశారు. 1957లో మాచర్ల సమితి ఉపాధ్య క్షుడిగా ఏకగ్రీవంగా ఎన్నికయ్యారు. నాటి రాష్రపతి వీవీ గిరి వెలుర్తిలోని దీవీ గృహాన్ని సందర్శించడంతోపాటు స్వయంగా తన కారులో శ్రీశైలానికి తీసుకుని వెళ్లారు. మాచర్ల ప్రజలు దీవీకి దేశబంధు బిరుదు పురస్కారం తోపాటు పౌరసన్మానం చేశారు. వెలుర్తిలో ఆసుపత్రి, హైస్కూల్, గ్రంథా లయం, పశువుల ఆస్పత్రి, ఎస్సీ కాలనీల నిర్మాణాన్ని చేపట్టారు. మైడియర్ బాయ్, మైడ్రీమ్స్, నందికొండ గైడ్ ట్రూత్ అండ్ లవ్ అనే ఆంగ్ల గ్రంథా లతోపాటు విశ్వజనని ఈశ్వరమ్మ గ్రంధాన్ని కూడా రచించారు. 2004 జూన్ 26న రంగనాథాచార్య అస్తమించారు.
పర్వతనేని వీరయ్య చౌదరి
పర్వతనేని వీరయ్య చౌదరి
స్వాతంత్ర్య సమర యోధుడు. సత్యాగ్రహి. కళాతపస్వి. వైణిక విద్వాంసుడు. పన్నుల సహాయ నిరాకరణ ఉద్యమ నాయకుడు పర్వ తనేని వీరయ్యచౌదరి.గుంటూరు జిల్లా,పెదనందిపాడు లో లక్ష్మయ్య , అంకమ్మ దంపతులకు 1886 అక్టోబరు 4న వీరయ్యచౌదరి జన్మించారు. చిన్నతనంలోనే దక్షిణాదికి వెళ్లి సంగీతంలో శిక్షణను పొంది హరికథా విద్వాంసుడిగా గుర్తింపు పొందారు. పెదనంది పాడులో మిత్రుల సహకారంతో పోస్టాఫీసు, పాఠశాల ఏర్పాటుకు కృషి చేశారు. కళాకారుడిగా హరిశ్చంద్ర వంటి నాటకాలలో నటించారు. త్రిపుర నేని రచించిన కురుక్షేత్ర సంగ్రామం నాటకంలో పర్వతనేని కృషుడి పాత్ర లు ధరించగా ప్రతీహారి పాత్రను ఆచార్య రంగా పోషించారు. తుమ్మల రాసిన పద్యాలకు బాణీలను కట్టి సభల్లో ఆలపించేవారు. గాంధీ సిద్ధాంతా లకు ఆకర్షితుడైన పర్వతనేని స్వాతంత్ర్యద్యోమ పోరాటంలోని అన్ని ఘట్టా లలో కీలకపాత్ర వహించారు. 1921లో పన్నుల సహాయ నిరాకరణ ఉద్య మాన్ని పర్వతనేని నాయకత్వంలో పెదనందిపాడు ప్రాంతంలో నిర్వహిం చడానికి జిల్లా కాంగ్రెస్ కమిటీ నిర్ణయించింది. పన్నులు వసూలు చేసే ప్రభుత్వోద్యోగులను సాంఘిక బహిష్కరణ చేయాలని పర్వతనేని పిలుపు నిచ్చారు. పెదనందిపాడు ప్రాంతంలో ఆరువేల మంది యువకులతో శాంతి సైనికులను తయారు చేశారు. భారతదేశ స్వాతంత్ర్య పోరాటంలో బ్రిటీష్ పాలకులను గడగడలాడించిన ఉద్యమాలలో ప్రధానమైనదిగా పెదనందిపాడు పన్నుల నిరాకరణోద్యమం గుర్తింపు పొందింది. పర్వతనే నిని ఆంధ్రా శివాజీ, దక్షిణ బార్టోలి నాయకుడిగా ప్రజలు కీర్తించారు. ఆంధ్రప్రదేశ్ సంగీత నాటక అకాడమీ సభ్యులుగా వ్యవహరించిన పర్వత నేని హైదరాబాద్ రేడియో శ్రోతల సంఘానికి అధ్యక్షుడిగా పనిచేశారు. మహాత్మాగాంధీ పెదనందిపాడును సందర్శించినప్పుడు సభ ఏర్పాట్లను పర్యవేక్షించారు. గాంధీ విజయం నాటకంలో ప్రముఖ పాత్రను పోషిం చారు. 1970 ఫిబ్రవరి 8న హైదరాబాద్లో వీరయ్యచౌదరి కన్నుమూశారు.
నాళం మట్టపల్లి
నాళం మట్టపల్లి
పలనాటి గాంధీగా జాతీయోద్య మంలో కీలక భూమి పోషించి
మహాత్ముని మన్ననలను పొందిన నిరాడంబరుడు. అకుంఠిత దీక్షా పరుడు నాళం మటుపల్లి.
ఆయన  గుంటూరు జిల్లాకు చెందిన రెంటచింతలలో జన్మించారు. రెంటచింతల కేంద్రంగా ఖాదీ ఉద్య మాన్ని నడిపిన మటుపల్లి స్వగృహంలోనే వందలాది రాట్నాలతో ఖాదీని వడికి ఉద్యమాన్ని నడిపారు. మహాత్ముడి అడుగు జాడలలో నడిచిన మటుపల్లి స్వాతంత్ర్య పోరాటానికి తన యావదాస్థిని సమర్పించారు. మహాత్మాగాంధీని రెంటచింతలకు ఆహ్వానించి ఉద్యమాన్ని తీవ్రతరం చేశారు. రెంటచింతలలో గాంధీతో గాంధీజీ లాలా లజపతిరాయ్ విద్యాలయాన్ని ప్రారంభింపజేశారు. అంటరానితన నిర్మూలన కోసం దళిత, సుగాలి బాలబాలికలను చేరదీసి విద్యను నేర్పించారు. కందుకూరి స్పూర్తితో తన కుమార్తెకు పునర్వివాహం జరిపించారు. జాతీయోద్యమంలో పాల్గొన్న మటుపల్లిని రెండు పర్యాయాలు అరెసు చేసి కఠిన కారాగార శిక్ష విధించారు. కలకత్తా జాతీయ కాంగ్రెస్ మహాసభలకు గుంటూరు జిల్లా ప్రతినిధిగా హాజ రయ్యారు. స్వాతంత్ర్య యోధులకు ఎత్తిపోతల వద్ద రహస్య స్థావ రాన్ని ఏర్పాటు చేసి వారికి ఆశ్రయాన్ని కల్పించారు. గుర్రం మల్ల య్యకు విద్యను చెప్పించి ఆయన ఉన్నతికి వెన్నెముకగా నిలిచారు. ఫ్రెంచ్ చిత్రకారుడు డూజ్రాయల్ గోలి గ్రామంలోని పురాతన విగ్ర హాలను తరలించడానికి ప్రయత్నించగా, గ్రామస్తుల సహకారంతో అడుకున్నారు. ఆ విగ్రహాలను మద్రాసు పురావస్తు ప్రదర్శశాలకు చేర్పించడానికి కృషి చేశారు. ఆజన్మాంతం గాంధీ ఆశయాలకు అను గుణంగా నడిచిన మటుపల్లి 1961 జనవరి 24న అస్తమించారు.
పరిరక్షణపై ఆధారపడిన జాతులు
పరిరక్షణపై ఆధారపడిన జాతులు (LR/cd) అనేది అంతర్జాతీయ ప్రకృతి పరిరక్షణ సమైఖ్య (International Union for Conservation of Nature) 1994 లో (version 2.3) సంరక్షణ స్థితిలో భాగంగా వర్గీకరించిన జాతులు. ప్రస్తుతం ఈ వర్గం వాడుకలో లేదు, కాని IUCN Red Listలో మాత్రం ఈ వర్గం వాడుకలోనే ఉంది. 2001వ సంవత్సరంలోని (version 3.1) ప్రకారం ఈ వర్గాన్ని ప్రమాదానికి దగ్గరలో ఉన్న జాతులులో చేర్చడం జరిగింది. అయినప్పటికి ఈ వర్గాన్ని కొందరు పరిరక్షణపై ఆధారపడిన జాతులుగానే చూస్తున్నారు.
2015 డిసెంబరు నాటికి మెుత్తం 209 జాతుల మొక్కలు మరియు 29 జాతుల జంతువులూ ఈ వర్గంలో ఉన్నాయి.
హెన్రీ ఫోర్డ్
హెన్రీ ఫోర్డ్ (జూలై 30, 1863 - ఏప్రిల్ 7, 1947) ఒక అమెరికన్ పారిశ్రామికవేత్త, ఫోర్డ్ మోటార్ కంపెనీ వ్యవస్థాపకుడు, మరియు మాస్ ప్రొడక్షన్ యొక్క విడిభాగాల సాంకేతికత యొక్క అభివృద్ధి స్పాన్సర్. హెన్రీ ఫోర్డ్ ఆటోమొబైల్ లేదా దీని విడిభాగాలను క్రొత్తగా కనుగొనక పోయినప్పటికీ, ఇతను అనేక మధ్యతరగతి అమెరికన్ల స్థోమతకు తగ్గట్టు మొదటి ఆటోమొబైల్ అభివృద్ధిపరచి తయారు చేశాడు.
పంజాబీ హిందువులు
పంజాబీ హిందువులు అన్నది హిందూ మతం అనుసరిస్తూ, భారత ఉపఖండంలోని పంజాబీ ప్రాంతంలో తమ మూలాలు కానీ, నేపథ్యం కానీ ఉన్న జనసమూహం. భారతదేశంలో పంజాబీ హిందువులు ప్రధానంగా పంజాబ్, హర్యానా, జమ్ము, చండీగఢ్, ఢిల్లీ ప్రాంతాల్లో నెలకొని ఉన్నారు. పంజాబీ హిందువులు అమెరికా, కెనడా, యుకె, ఆస్ట్రేలియా, న్యూజీలాండ్, దుబాయ్ వంటి ప్రాంతాలకు నిరంతరంగా వలసలు కొనసాగుతూ వచ్చాయి.
పంజాబ్ ప్రాంతంలో చారిత్రికంగా ఎప్పటినుంచో హిందూ మతం ప్రాచుర్యంలో ఉంది. హిందూ మతం పంజాబ్ లో విలసిల్లిన కాలానికి ఆ ప్రాంతానికి ఇస్లాం ఆగమనం కానీ, ఆ మట్టిపై సిక్ఖు మతం జననం కానీ జరగలేదు. సిక్ఖు మతపు తొలి గురువు గురు నానక్ సహా బందా సింగ్ బహదూర్, భాయ్ మతీ దాస్ వంటి ప్రముఖ సిక్ఖు నాయకులు, గురువులు అందరూ పంజాబ్ ప్రాంతానికి చెందిన హిందూ కుటుంబాలకు చెందినవారే. పలువురు పంజాబీ హిందువులు అనంతర కాలంలో సిక్ఖుమతంలో చేరారు. నిజానికి పంజాబీ హిందువులు తమ మూలాలను వేదకాలం నుంచి అన్వేషించవచ్చు.
ఆధునిక భారత పంజాబ్, పాకిస్తానీ పంజాబ్ మహా నగరాలకు అత్యంత ప్రాచీనమైన హిందూ మత సంబంధ నామాలు ఉన్నాయి. అలాంటివే లాహోర్, జలంధర్, చండీగఢ్, మొదలైన నగరాల పేర్లు. భారత ప్రధానులు ఐ.కె.గుజ్రాల్, గుల్జారీ లాల్ నందా, భారత జట్టు పూర్వ కెప్టెన్ కపిల్ దేవ్, ప్రముఖ శాస్త్రవేత్త హరగోవింద్ ఖొరానా తదితరులు పంజాబీ హిందువులే.
పంజాబి హిందూవులు అనగా ఏవరైతే పంజాబ్లో ఆవిర్భవించి హిందూ మత ధర్మాన్ని పాటిస్తున్నారో వారు.పంజాబి హిందూవులు భారతదేశంలోని ఛండిగర్,హర్యానా,జమ్ము మరియు డిల్లీ ప్రాంతాలలో అధికంగా నివసిస్తున్నారు మరియు కోంతమంది ఆస్ట్రేలియా,న్యూజిలాండ్,కెనడా మరియు అమెరికా లాంటి ప్రాంతాలకు కూడా వలస వెళ్లారు.
నిజమైన పంజాబ్ భూభాగాన్ని మెుత్తం 7 భాగాలుగా విడదియబడ్డాయి. అవి
రుగ్వేదంలో పంజాబ్ ను సప్తసిందూ (7 నదుల భూభాగం) గా వర్ణించబడింది.
పమిడిముక్కల లక్ష్మీకాంత మోహన్
పమిడిముక్కల లక్ష్మీకాంత మోహన్
ప్రసిద్ధ నాటక అనువాదకుడు. వాగ్గేయకారుడు. నవలా రచయిత. జానపద కళా ప్రముఖుడు. సాహిత్యకళా యోధుడు పమిడిముక్కల లక్ష్మీకాంత మోహన్.
గుంటూరు జిల్లా రేపల్లె సమీపం లోని వెల్లటూరులో అంకినీడు, మహాలక్ష్మమ్మ దంపతులకు 1928లో లక్ష్మీకాంత మోహన్ జన్మించారు. చిన్నతనం నుంచి కమ్యూనిజం వైపు ఆకర్షితుడైన లక్ష్మీకాంతమోహన్ అనేక రంగాల్లో నిషాతుడిగా ఎదిగారు. షేక్సిపియర్ రచించిన 33 నాటకాలలో 22 నాటకాలను అనువదించారు. లక్ష్మీకాంతమో హన్ రచించిన షేక్సిపియర్ మెన్ అండ్ విమెన్, సైకలాజికల్ ఇంటర్ ప్రిటేషన్ గ్రంథాలను నాగపూర్ విశ్వవిద్యాలయం పార్య గ్రంథాలుగా ఎంపిక చేసింది. తెలంగాణ పోరాట గాథలు తెలుగు గ్రంథాన్ని ఇంగ్లీషులోకి అనువదించారు. చైనా గెరిల్లా యోధుడు, కూలి, కౌలుదారు, స్వామివివేకానంద, ఝాన్సీలక్ష్మీబాయి, కన్నకూతురు, అల్లూరి సీతారామరాజు బుర్రకథలను రచించడమే కాకుండా స్వయంగా చెప్పారు. జానపద కళారూపమైన గొల్ల సుదులను ఆంగ్లంలోకి అనువ దించి చెప్పారు. కాంగ్రెస్ మంత్రుల వీధిబాగోతం, ఎల్లమ్మ కథ అనే ఒగ్గు కథలతో పాటు అనేక తెలంగాణ జానపద గేయాలను రచించారు. బుర్రకథ పితామహుడు పద్మశ్రీ నాజ ర్కు బుర్రకథలో మెలకువలను నేర్పారు. రామరాజ్యం, సింహ గర్జన, సింహపురిరాణి, మేరియాన్ నవలలను రచించారు. సింహగర్జన నవలను మద్రాసు, తెలంగాణ ప్రభుత్వాలు నిషే ధించాయి. ఏఆర్ కృష్ణ ప్రదర్శించిన మాలపల్లి జీవ నాట కంలో లక్ష్మీకాంతమోహన్ బుర్రకథ ప్రధాన ఆకర్షణగా నిలి చింది. వృద్ధాప్యంలో తీవ్ర దారిద్ర్యంతో అష్టకషాలు పడ్డ లక్ష్మీ కాంతమోహన్ 1995 మే 5న అస్తమించారు.
మద్దెల పంచనాథం
మద్దెల పంచనాథం
అనితరసాధ్యమైన కళాకారుడు. గొప్ప హరికథా విద్వాంసుడు. హోర్మోనిస్టు మద్దెల పంచనాథం.
గుంటూరు జిల్లా రేపల్లెకు సమీపంలోని జంగాలవారి విశిష్ట వ్యకలు పాలెం గ్రామంలో ధర్మపురి, ధర్మమ్మ 
దంపతులకు 1920లో పంచనాథం జన్మించారు. ఏడవ ఏటనే విశ్వ విఖ్యాత నటుడు బళ్లారి రాఘవతో నటించారు. కొమ్మూరి నారా యణమూర్తి వద్ద నటనలో శిక్షణ పొందిన పంచనాధం చంద్ర మతి, విద్యావతి వంటి స్త్రీ పాత్రలను చక్కగా పోషించి పేరు ప్రతి ష్టలు పొందారు. హరిశ్చంద్ర నాటకంలో హరిశ్చంద్రుడు, నక్షత్రకు డు వంటి పాత్రలను కూడా ఆయన ధరించారు. 1940లో జంగాల వారిపాలెంలో క్రైస్తవ యువజన నాట్యమండలిని స్థాపించి జగజ్జే యుడు, దావీదు విజయము వంటి నాటకాలను విస్తృతంగా ప్రద ర్శించారు. సురభి నాటక సమాజంలో సభ్యునిగా చేరి దశాబ్దన్నర కాలం వందలాది ప్రదర్శనలలో పాల్గొన్నారు. బేతా వెంకటరావు, మల్లాది సూర్యనారాయణ వంటి అగ్ర నటులతో అనేక నాటకా లలో నటించారు. తరం మారింది చిత్రంలో కీలక పాత్రను పోషిం చారు. తెల్లాపల వెంకటేశ్వరగుప్తా వద్ద హరికథలో శిక్షణను పొంది వందలాది ప్రాంతాలలో చెప్పారు. హార్మోనిస్తుగా కూడా గుర్తింపును పొందిన పంచనాధం అనేక నాటక సమాజాలకు సంగీతాన్ని సమకూర్చారు. ఏవీ సుబ్బారావుకు శ్రీకృష్ణ పాత్ర తీరు తెన్నులపై ప్రత్యేక శిక్షణను ఇచ్చారు. విముక్తి, మోహినీ భష్మా సుర, తులసి జలంధర, రామభక్త హనుమాన్, సమ్రాట్, పృధ్వీ రాజ్, శ్రీవేమనయోగి, భూకైలాస్, మహాకవి కాళిదాసు వంటి నాట కాలను ఆయన రచించారు. రామభక్త హనుమాన్, మహాకవి కాళి దాసు నాటకాలకు సంగీత నాటక అకాడమి పురస్కారాలు లభిం చాయి. హైదరాబాద్ రవీంద్రభారతిలో అక్కినేని చేత కనకాభిషే కాన్ని పొందారు. ఆజన్మాంతం కళారంగానికి అంకితమైన పంచ నాదం 1985లో మరణించారు.
పంజాబ్ ప్రాంతం
పంజాబ్ (, , , ) (ఐదు నదుల ప్రాంతంగా సుప్రసిద్ధం) 
(పంజాబీ: , ; ), అన్నది భారత ఉపఖండం లేదా దక్షిణాసియాలోని వాయువ్యపు చివరి ప్రదేశాలు కల ప్రాంతం. ఉత్తర భారతదేశంలో, తూర్పు పాకిస్తాన్ లోని భూభాగాల్లో ఇది విస్తరించింది.
ఈ ప్రాంతంలో సింధు లోయ నాగరికత, వేద సంస్కృతి విలసిల్లాయి, అచేమెనిద్ సామ్రాజ్యం, గ్రీకులు, కుషాణులు, గజ్నవీదులు, తైమూరులు, మొగలులు, ఆఫ్ఘాన్లు, బ్రిటీష్ వారు మొదలైన విదేశీయులెందరో సాగించిన అసంఖ్యాకమైన, మేరలేని దండయాత్రలను చారిత్రికంగా చూస్తూనేవుంది. పంజాబ్కు చెందిన ప్రజల్ని పంజాబీలు అని, వారి భాషను పంజాబీ భాష అని పిలుస్తున్నారు. పంజాబ్ ప్రాంతంలోని ప్రధానమైన మతాలు ఇస్లాం, హిందూ మతం, సిక్ఖు మతాలు. ఇతర మత సమూహాల్లో క్రైస్తవం, జైన మతం, బౌద్ధం కూడా ఉన్నాయి.
1947లో బ్రిటీష్ ఇండియా పరిపాలన నుంచి భారత ఉపఖండం స్వతంత్రం కావడంతోటే ఈ ప్రాంతం భారత, పాకిస్తాన్ దేశాల మధ్య విభజితమైంది.
పాకిస్తాన్ లో పంజాబ్ ప్రాంతంలో పాకిస్తానీ పంజాబ్, ఇస్లామాబాద్ రాజధాని ప్రాంతం, భీంబెర్, మీర్ పూర్ వంటి ప్రాంతాల చుట్టూ ఉన్న ఆజాద్ కాశ్మీర్ లోని దక్షిణ ప్రాంతాలు, ఖైబర్ పఖ్తూన్ఖ్వా లోని కొన్ని ప్రాంతాలు (పెషావర్ వంటివి పంజాబ్ ప్రాంతాలుగా అక్కడ పిషోర్ గా పేరొందాయి).
భారతదేశంలో ఈ ప్రాంతంలో పంజాబ్ రాష్ట్రం, చండీగఢ్, జమ్ము డివిజన్, హర్యానా, హిమాచల్ ప్రదేశ్లో కొన్ని ప్రాంతాలు, ఢిల్లీలోని కొన్ని భాగాలు, రాజస్థాన్ లోని కొంత భాగం, ప్రధానంగా గంగానగర్ జిల్లా మరియు హనుమాన్‌గర్ జిల్లా వంటివి ఉన్నాయి.
ఈ ప్రాంతాన్ని మొదట్లో సప్త సింధు అని పిలిచేవారు, ఆ పదం ఏడు నదులు సముద్రంలోకి కలిసే వేదభూమిని సూచిస్తుంది. రామాయణం, మహాభారతాల్లో సంస్కృతంలో ప్రస్తావించిన సంస్కృత పదం - "పంచనద" అంటే ఐదు నదుల భూమి. ఇదే పదం ముస్లిం దండయాత్రల అనంతరం పర్షియన్‌లోకి "పంజాబ్"గా అనువదించారు. పంజాబ్ అన్న పదం రెండు పర్షియన్ పదాల కలయికతో ఏర్పడింది, పంజ్ (ఐదు), అబ్ (నీరు). ఈ పదం ఈ ప్రాంతాన్ని జయించిన టర్కో-పర్షియన్ దండయాత్రికులు పంజాబ్ అన్న పదానికి వ్యాప్తి కల్పించారు, మరీ ముఖ్యంగా, ముఘల్ సామ్రాజ్య పరిపాలనా కాలంలో ఈ పదం స్థిరపడింది. ఝేలం, చీనాబ్, సట్లెజ్, బియాస్ నదులను ఉద్దేశించే పంజాబ్ లేక పంచనద అని పిలిచారు. ఇవన్నీ సింధు నదికి ఉపనదులు.
పంజాబ్ ప్రాంతానికి ప్రధానంగా రెండు నిర్వచనాలు ఉన్నాయి: 1947 నాటి నిర్వచనం, 1846-1849 నాటి నిర్వచనం. మూడవ నిర్వచనం 1947 నాటి నిర్వచనం, 1946-49 నాటి నిర్వచనం కలుపుకుంటూ, దానితో పాటుగా భాషాపరంగానూ, ప్రాచీన నదుల గమనాన్ని అనుసరిస్తూ ఉత్తర రాజస్థాన్ ప్రాంతాలను కూడా కలుపుకుంటుంది.
1947 నిర్వచనం పంజాబ్ ప్రాంతాన్ని అప్పటికి విలీనమౌతూన్న బ్రిటీష్ ఇండియాలోని నాటి బ్రిటీష్ పంజాబ్ ప్రావిన్సుగా నిర్వచిస్తోంది. ఈ పంజాబ్ ప్రావిన్సు భారత విభజనలో భారత, పాకిస్తాన్‌ల నడుమ విభజితమైంది. ఇది పాకిస్తాన్‌లో పంజాబ్ ప్రావిన్సు, ఇస్లామాబాద్ రాజధాని ప్రాంతాల్లోనూ, భారతదేశంలో పంజాబ్ రాష్ట్రం, ఛండీగఢ్, హర్యానా, హిమాచల్ ప్రదేశ్ రాష్ట్రాల్లో విస్తరించింది.
సునీల్ మిట్టల్
సునీల్ భారతీ మిట్టల్ (జననం అక్టోబరు 23 1957), భారతీయ పారిశ్రామికవేత్త, దాత, భారతీ ఎంటర్ ప్రైజెస్ స్థాపకుడు, చైర్మన్. ఈ సంస్థకు టెలీకాం, ఇన్స్యురెన్స్, రియల్ ఎస్టేట్, హోటల్, వ్యవసాయం, ఆహారం వంటి వ్యాపార రంగాలలో వ్యాపారాలున్నాయి. ఈ సంస్థకు చెందిన భారతి ఎయిర్ టెల్ ప్రపంచ 3వ, భారత మొదటి అతిపెద్ద టెలీకాం సంస్థ. ఆసియా, ఆఫ్రికా ఖండాల్లోని 20 దేశాల్లో, దాదాపు 300 మిలియన్ ప్రజలకు టెలీకాం సేవలందిస్తోంది ఈ సంస్థ. 2016వ అర్ధసంవత్సరంలో ఈ సంస్థ 14.75 బిలియన్ డాలర్ల ఆదాయం సాధించింది. 7 బిలియన్ నికర ఆదాయంతో సునీల్ భారతదేశపు 8వ ధనికునిగా ఫోర్బ్స్ పేర్కొంది.
2007లో భారత ప్రభుత్వం ఈయనను పద్మభూషన్ అవార్డుతో గౌరవించింది. జూన్ 15, 2016న అంతర్జాతీయ వాణిజ్య మండలి(చాంబర్ ఆఫ్ కామర్స్)కు చైర్మన్ గా ఎన్నికయ్యారు సునీల్
సునీల్ భారతి మిట్టల్ పంజాబీ అగర్వాల్ కుటుంబంలో పుట్టారు. ఆయన తండ్రి సత్ పౌల్ మిట్టల్ పంజాబ్ నుండి రాజ్యసభకు ఎంపీగా చేశారు. 1976, 1982 సంవత్సరాల్లో రెండు సార్లు పంజాబ్ నుంచి గెలవగా, 1988లో ఒకసారి రాజ్యసభకు నామినేట్ చేయబడ్డారు. సునీల్ ముందుగా ముస్సోరిలోని వ్యన్ బెర్గ్ ఎలెన్ స్కూల్ లో చేరినా, తరువాత గ్వాలియర్ లోని స్కిండియా స్కూల్ లో చదివారు. చండీగఢ్ లోని పంజాబ్ విశ్వవిద్యాలయానికి చెందిన ప్రఖ్యాత ఆర్య కళాశాల, లుథియానాలో బిఎ డిగ్రీ పూర్తి చేశారు. ఈయన తండ్రి 1992లో గుండె పోటుతో మరణించారు.
మొదటి తరం వ్యాపారవేత్త అయిన సునీల్, తన మొదటి వ్యాపారాన్ని ఏప్రిల్ 1976లో మొదలుపెట్టారు. తన 18వ ఏట 20,000 రూపాయల పెట్టుబడితో, స్థానిక సైకిళ్ళ తయారీకి స్పేర్ పార్టులు అందించే వ్యాపారం చేశారు సునీల్.